title: "Hrodna (Distrikt)"
text: "De Hrodna Distrikt (\u00fc\u00fcb Witjr\u00fcs: \u0413\u0440\u043e\u0434\u0437\u0435\u043d\u0441\u043a\u0456 \u0440\u0430\u0451\u043d Hrodzienski rajon, \u00fc\u00fcb R\u00fcs: \u0413\u0440\u043e\u0434\u043d\u0435\u043d\u0441\u043a\u0438\u0439 \u0440\u0430\u0439\u043e\u043d Grodnenskij rajon) as een faan a distrikten uun det Hrodna Prowins faan Witjruslun. Det hee 54.525 lidj (2009). At hoodsteed faan a distrikt as Hrodna.\n\nHistoore\nF\u00f6\u00f6r 1795 wiar't gebiit faan a distrikt faan daaling dial faan Poolen-Liitauen. Uun detdiar juar, uun det traad dialing faan Poolen, wurd det twesken Preussen an Ruslun diald. At nuurdwaastdial ging tu Preussen an det \u00f6ler dial ging tu Ruslun.\n\nDet preussisk dial wurd l\u00e4\u00e4der dial faan't Hertoochdoom faan Warschau, \u00fc\u00fcs detdiar lun 9. J\u00fc\u00fcne 1807 gr\u00fcnjlaanjen wurd. Do wurd det dial faan Kongrespoolen efter't deellaag faan Napoleon; efter't ufskaafing faan detdiar k\u00f6ningrik 1867 wurd det dial faan det r\u00fcs prowins Weichsellun. Det r\u00fcs dial faan't gebiit bleew dial faan Ruslun \u00fc\u00fcs dial faan det Grodno Guwernement uun detheer tidj.\n\nAt hial gebiit wurd faan det tjiisk armee auer de Iarst W\u00e4\u00e4ltkrich besaatet an wurd 1921 dial faan Poolen. Uun September 1939 wurd at gebiit dial faan Witjruslun. A distrikt wurd 15. Janewoore 1940 \u00fc\u00fcs dial faan det Belastok Prowins gr\u00fcnjlaanjen. Det wurd 1941-1944 weler faan det tjiisk armee besaatet. 1944 wurd a distrikt dial faan det Hrodna Prowins. De iar Salotskin Distrikt wurd 1959 an de iar Skidselj Distrikt 1962 wurd iin uun a distrikt apnimen.\n\nKwelen\n \n\nDistrikt uun't prowins Hrodna"